Hvordan+opprette+en+wiki?

=flat=

På denne siden gir vi noen praktiske tips til hvordan du som lærer kan gå frem for å opprette en wiki om verdensrommet, lage en ramme for innholdet og invitere medlemmer (elever). Videre skisserer vi en punktvis liste som viser hvordan man kan organisere et undervisningsopplegg med wiki om verdensrommet. Dette er med andre ord en mer praktisk tilnærming til hvordan man kan introdusere wiki på mellomtrinnet, og ment som utfyllende informasjon i forhold til sidene om wiki på mellomtrinnet og for læreren.

=Forarbeid=
 * Opprett en konto i f.eks. Wikispaces. Her kan man opprette en wiki for skoler som er uten reklame. [[image:wikispaces.png width="320" height="205" align="right"]]


 * Opprett så en wiki for prosjektet: f.eks "Wiki om verdensrommet".
 * Du kan lage flere wikier senere dersom du skulle ønske det.
 * Wikispaces har også en ny funksjon som heter "Classroom". Den er tilpasset for organisering av undervisning, og kan velges i stedet for "Basic wiki" eller "Editable website".

Lag deretter en struktur som elevene kan fylle med innhold. Det enkleste er kanskje å opprette en side for hver planet/himmellegeme/fenomen, men du kan også lage "tagger" (merkelapper) for å tydeliggjøre overordnede begreper som: planeter, stjerner, satelitter, dvergplaneter, fenomener. Etter hvert som elevene oppretter sider må de merke sidene med passende tag, og på den måten vil navigasjonsmenyen i wikien bli mer oversiktlig.

//Trykk på +-tegnet for å opprette sider. Du velger navn på siden og om den evt. skal merkes med en tag.//

Hvis elevene ikke har jobbet med wiki før (eller har begrensede engelskferdigheter), kan det være en god ide at læreren oppretter sider og organiserer wikien. Da kan elevene lett finne den siden de skal jobbe med, og de trenger ikke å bruke dyrebar (data-)tid til å "klusse" med dette. Det er likevel ikke noe i veien for at læreren demonstrerer framgangsmåten, slik at elevene er klar over denne muligheten til å lage en mer oversiktlig navigasjon på wikien. Det er også mulig å flytte de ulike elementene slik at man får en logisk oppbygging. For eksempel er det logisk at "Planeter" nevnes før "Dvergplaneter".

Her kan du se et slikt wiki-skjelett. Det er opp til elevene å sørge for at det blir mer kjøtt på beina, men først må de få tilgang til wikien. Dette gjør du ved å trykke på plusstegnet ved siden av "members".



Du får nå opp et vindu der du kan legge til brukernavn (dersom elevene allerede er brukere på Wikispaces) eller e-postadresser. Her kan du også bytte til "Bulk User Creator" som lar deg legge til flere brukere på en gang. Du kan importere et regneark med brukernavn og passord og så ordner Wikispaces resten. Nå er du klar til å starte arbeidet med å lage en wiki om verdensrommet.

For å skrive inn tekst på sidene må elevene trykke på "edit"-knappen som vanligvis finnes øverst til høyre på wikisiden. Da får man fram en enkel tekstbehandler med visuell utforming. Når teksten er ferdig trykker man på "Save" for å lagre det ferdige utkastet. Deretter kan man diskutere, redigere, bearbeide og videreutvikle wiki-siden helt til man er fornøyd.

Wikispaces gjennomførte i 2012 noen endringer som gjør at du må verifisere wiki-kontoen for å kunne publisere wikien din åpent på nettet. Dette koster 1 USD (april 2013), og krever at du har en "Google Wallet"-konto.

=Forslag til gjennomføring=
 * 1) Introdusere temaet og skaffe oversikt over elevenes forkunnskaper.
 * 2) Utarbeide mål og vurderingskriterier og klargjøre disse for elevene.
 * 3) Dele inn i grupper og fordele arbeidet mellom gruppene (gruppe 1: Jupiter, gruppe 2: Sola osv.)
 * 4) Utarbeide oversikt over når de ulike gruppene/elevene har tilgang til datamaskin.
 * 5) Samle inn informasjon ved å bruke lærebok, bibliotek og nettressurser (som læreren har godkjent). Kildekritikk, kildereferering og opphavsrett bør nevnes her.
 * 6) Bearbeide fagstoff og forberede presentering/publisering på wiki. Elevene kan skrive rett inn i wiki-editoren, eller de kan importere filer fra andre tekstbehandlingsverktøy (Word, Google Docs, Etherpad e.l.).
 * 7) Legge til illustrasjoner, animasjoner og lenker for å lage en sammensatt tekst.
 * 8) Lese, revidere, diskutere, og forbedre eget og andres arbeid. Her kan man demonstrere kommentarmulighetene som ligger i wiki-teknologien.
 * 9) Når man har laget et produkt som man er fornøyd med, kan man vurdere om wikien skal publiseres åpent på nettet, eller om den skal forbli lukket - bare tilgjengelig for klassen. En åpen wiki forutsetter at innholdet er avklart med tanke på opphavsrettslige spørsmål. I tillegg må man tenke over problemstillinger i forhold til personvern.
 * 10) Vurdering. Utfordringen er å gi individuell vurdering av en kollektiv arbeidsprosess. Selv om læreren kan gå inn i endringsloggen og se hvem som har gjort hva, kan dette være et stort og krevende arbeid. Kanskje bør man satse på egenvurdering der elevene vurderer egen innsats og måloppnåelse i forhold til forhåndsbesemte kriterier (se punkt 2).

=Individuelt arbeid eller arbeid i gruppe?= Når det gjelder hvorvidt man skal organisere wikien som gruppearbeid eller ikke, mener vi at det kan være opp til den enkelte lærer å bestemme dette. Om man velger gruppearbeid bør man sette sammen gruppene med tanke på at alle elevene skal oppleve mestring og utvikling. Det bør ikke være for store forskjeller mellom elevene når det gjelder kunnskaper og ferdighetsnivå. Man jobber ofte best sammen med noen som ikke er så ulik seg selv. På den andre siden kan man argumentere for at forskjeller er med på å skape en bedre gruppedynamikk. Ved å sette sammen grupper med størst mulig indre variasjon risikerer man imidlertid at at de faglig flinke elevene blir misfornøyd med arbeidet til de svakere elevene, og de svake elevene opplever at det de gjør ikke er godt nok for gruppa. Det kan være mange gode grunner for å velge den ene eller den andre organiseringsformen, så her bør læreren ta utgangspunkt i den aktuelle elevgruppa og tilpasse oppgavedesignet etter gjeldende rammefaktorer og forutsetninger.

Tilbake til startsiden